open-index/open-wikipedia-markdown huggingface dataset:
Իրեմ Քարամեթե

**Իրեմ Քարամեթե** (, հունիսի 20, 1993, Ստամբուլ, Թուրքիա), թուրք սուսերամարտիկ, 2013 թվականի Միջերկրածովյան խաղերի բրոնզե մեդալակիր։

Բրազիլիայի Ռիո դե Ժանեյրո քաղաքում տեղի ունեցած Ամառային օլիմպիական խաղերի մասնակից։

## Կենսագրություն
Իրեմ Քարամեթեն ծնվել է 1993 թվականի հունիսի 20-ին Ստամբուլում՝ մարզիկի ընտանիքում։ 
Նրա հայրը՝ Մեհմեդ Քարամեթեն, եղել է Գերմանիայի սուսերամարտի ազգային թիմի մարզիչը, իսկ մայրը՝ Նիլին, մասնակցել է 1976 և 1984 թվականների օլիմպիական խաղերին։

Իրեմի ավագ քույրը`Մերվեն ևս զբաղվում է սուսերամարտով և հանդես է գալիս ազգային թիմում։ Բարձրագույն կրթությունը ստացել է Ստամբուլում։

Իրեմը սուսերամարտով սկսել է զբաղվել դեռևս 10 տարեկանից։ Միջազգային մրցաշարերում իր դեբյուտը կատարել է 2008 թվականին։ 
2014 թվականին դարձել է Թուրքիայի սուսերամարտի ազգային առաջնության չեմպիոնը։ 2015 թվականին նա հաղթել է սուսերամարտի աշխարհի գավաթի խաղարկության մի շարք մրցանակներ։

2016 թվականին մեկնել է Բրազիլիա՝ կատարելով իր դեբյուտն ամառային օլիմպիական խաղերում։

## Հիմնական արդյունքներ

## Ծանոթագրություններ

## Արտաքին հղումներ
* Իրեմ Քարամեթեի մասին տեղեկատվություն սուսերամարտի միջազգային ֆեդերացիայի կայքում
* Սուսերամարտիկի էջը  Եվրոպայի սուսերամարտի ֆեդերացիայի կայքում

Կատեգորիա:Թուրք սուսերամարտիկներ
Perfect Illusion

**«Perfect Illusion»** (), ամերիկացի երգչուհի Լեդի Գագայի *[[Joanne]]* հինգերորդ ստուդիական ալբոմի գլխավոր սինգլը։ 2016 թվականի օգոստոսի 17-ին Լեդի Գագան հրապարակել է մի շարք լուսանկարներ իր Ինստագրամյան էջում՝ դրանով իսկ բացահայտելով սինգլի անվանումը, նաև նշել է, որ թողարկումը կկայանա սեպտեմբերին։ Երգի պրոդյուսերները եղել են Քևին Փարքերը, Մարկ Ռոնսոնը և BloodPop-ը։

## Ձայնագրում
[մինի|ձախից|Քևին Փարքերը [Tame Impala-ից երգի հեղինակներից և պրոդյուսերներից մեկն է|184px]]
Երգը ձայնագրվել է 2016 թվականի մայիսին Կալիֆոռնիա նահանգի Մալիբու քաղաքի Shangri-La Studios ստուդիայում, որի մասին հայտնել է Մարկ Ռոնսոնը Ինստագրամյան իր կայքէջի միջոցով՝ հրապարակումը վերնագրելով «Illusion»: Երգի հեղինակներն են հենց երգչուհին, Քևին Փարքերը, Մարկ Ռոնսոնը և BloodPop-ը, որոնք նաև կոմպոզիցիայի պրոդյուսերներն են։ ''iHeartRadio'' ռադիոյի հաղորդավարը պատմել է. «„Perfect Illusion“-ը կարողացել է գտնել քաղցր տեղ Լեդի Գագայի լավագույն պարային թրեքների կատալոգում։ Երգը վերաբերում է ամենաբարձր բարձրություններին և ամենացածր ցածրություններին, ինչը էլ ներկայացնում է ժամանակակից իլյուզիան»։ Լեդի Գագան պատմել է երգի մասին։

 «Perfect Illusion»-ը ժամանակակից էքստազի մասին է։ Մենք կարողացանք գտնել քաղցր, պարզ և վառ ձև նրա մասին պատմելու համար։  Ես ստացել եմ ադրենալինի մեծ չափաբաժին ամեն անգամ այդ երգը լսելիս։  

## Թողարկում
2016 թվականի մայիսին Idolator կայքում հաստատել են, որ Գագան այցելել է ձայնագրման ստուդիա Մարկ Ռոնսոնի, Քևին Փարքերի և BloodPop-ի հետ։ Հետո, Ռոնսոնը ներբեռնել է իր Ինստագրամյան պաշտոնական կայքէջը լուսանկար ձայնագրման ստուդիային, որում երևացել են երգչուհին և ևս մի քանի պրոդյուսերներ։ Այն բանից հետո, երբ Գագան այցելել է ''iHeartRadio'' ռադիո, երգչուհին տեղադրել է 12 լուսանկար Instagram-ի կայքէջում, ստեղծելով խճանկար և բացահայտել անունը և «Perfect Illusion» սինգլի թողարկման ամսաթիվը։ Նաև iHeartRadio-ի կենդանի լսումների ժամանակ, երգչուհին կատարել է «Perfect Illusion»-ը և այն երգը, որը նա նվիրել էր իր մահացած հորաքրոջը` Ջոանին։ *Bustle*-ից Սաշա Էթկինսոնի խոսքերով՝ սինգլի անոնսի սխեման նման է փոփ-արտի, ինչպես Էդնի Ուրհոլն ասել է *[[Artpop]]*-ի մասին։

Երգի պրեմիերան կայացել է KissFM ռադիոյում 2016 թվականի սեպտեմբերի 9-ին։

### Շաբաքականի հիթ-շքերներ

## Ծանոթագրություններ

## Արտաքին հղումներ
*
Թեյ (այլ կիրառումներ)

**Թեյ**, կարող է վերաբերել՝
* Թեյ - ըմպելիք, որը ստացվում է հատուկ մշակման ենթարկված թեյի թփի տերևների եփման, եռացման և/կամ թորման արդյունքում
* Թեյ - գետ Մեծ Բրիտանիայի Շոտլանդիա երկրամասում
Միսիս կամուրջ

thumb|300px|Միսիս կամուրջ, 1870 թվական

**Միսիս կամուրջ** (), հռոմեական կամուրջ Թուրքիայի Ադանայի նահանգում։ Կամուրջը գտնվում է Ադանա քաղաքի մոտ։ Կամուրջը քարե է։ Բաղկացած է 9 կամարներից։ Վերջին երկրաշարժից հետո այն վերականգնվել է և օգտագործվում է մինչ օրս։

## Աշխարհագրություն
Կամուրջը կառուցված է Ջեյհան գետի վրա՝ Յաքափընարի և Գեչիթլիի միջև : Սկզբնապես կամուրջը չի կապել Tur-D400 մայրուղին Միջերկրական ծովի հետ։ Գտնվում է Ադանայից 25 կիլոմետր (16 մղոն) հեռավորության վրա։

## Պատմություն
Միջնադարում Մամեստիան եղել է մեծ քաղաք, իսկ կամուրջը կառուցվել է պատմական քաղաքից դեպի արևելք։ Այն կառուցվել է հռոմեական կայսր Ֆլավիուս Հուլիոսի հրամանով (առավել հայտնի է որպես Կոստանտինոս II) IV դարում։ Վերակառուցվել է բյուզանդական կայսր Հուստինիանոս I-ի կողմից VI դարում։ Այն նորից վերակառուցվել է 743 և 840 թվականներին։ Կամուրջը մեծապես օգտագործվել է նաև Օսմանյան կայսրության ժամանակ։ Կամուրջը մեծապես տուժել Ջեյհանի երկրաշարժի ժամանակ, սակայն նորից վերանորոգվել է։ Համաձայն լեգենդի, Լուկման ը, ով հայտնագործել էր կյանքի էլիքսիրը, բույսերը հավաքել էր հենց Միսիս կամրջի մոտից։

## Ծանոթագրություններ

## Գրականություն
* 
* 

Կատեգորիա:Ադանայի մարզի կամուրջներ
Սերգեյ Ժեմայտիս

**Սերգեյ Ժեմայտիս** (, ), խորհրդային գիտաֆանտաստ գրող, խմբագիր։ ԽՍՀՄ գրողների միության անդամ  (1957)։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։ Կարմիր աստղի շքանշանակիր։

## Կենսագրություն
Սերգեյ Ժեմայտիսը ծնվել է 1908 թվականին Ամուրի Նիկոլաևսկ քաղաքում։ Ավարտել է Հեռավոր Արևելյան պետական համալսարանի աշխարհագրական ֆակուլտետի երկու կուրսը։ Մինչև պատերազմը աշխատել է  ոսկու հանքերում, անտառային տնտեսությունում, ճանապարհային շինարարությունում։ Տպագրվել է «Ամուրսկայա պրավդա» թերթում։ Պատերազմի տարիներին ռազմաճակատում եղել է գնդի քիմիական ծառայության պետ։ Տպագրվել սկսել է 1950 թվականից։ Առաջին գիտաֆանտաստիկ գիրքը «Ալյոշա Պերեցը համունկուլուսների երկրում» մանկական գեղարվեստական վեպն է (1959)։ «Հավերժական քամի» (1970) և «Մեծ ծովածոց» (1977) ֆանտաստիկ վեպերը նվիրված են կոմունիստական մոտ ապագայում օվկիանոսի հետազոտմանն ու դելֆինների հետ շփմանը. երկրորդ վեպում գործողությունները փոխադրվում են տիեզերք։ «Բոսորագույն մոլորակը» (1973) վեպում Մարսի վրա գտնվող արշավախումբը հանդիպում է տեղացի ռոբոտներին, որոնց օգնությամբ վերականգնում են կորած քաղաքակրթությունների կյանքի պատկերները։ Հեղինակի մի քանի ֆանտաստիկ պատմություններ նվիրված են ծովին կամ տիեզերական հարցերին։

1957-1973 թվականներին լույս են տեսել Իվան Եֆրեմովի, Արկադի և Բորիս Ստրուգացկիների և այլ առաջատար խորհրդային ֆանտաստների գրքեր, տպագրվել է բազմահատոր «Ժամանակակից ֆանտաստիկայի գրադարանը»։ Խմբագրությունում կազմակերպել է դասընթացներ, որոնց մասնակցել են այնպիսի հայտնի գրողներ, ինչպիսիք են՝ Արկադի Ստրուգացկին, Սևեր Գանսովսկին, Անատոլի Դնեպրովը, Երեմի Պարնովը, Միխայիլ Եմցևը, Դմիտրի Բիլենկին, Արիադնա Գրոմովան, Ռոման Պոդոլնին, Ալեքսանդր Միրերը։

## Տես նաև
* Ժեմայտներ

## Գրականություն
* Писатели Москвы - участники Великой Отечественной войны. - М., 1997. - С. 166-167.

## Ծանոթագրություններ

Կատեգորիա:Գիտաֆանտաստիկ գրողներ
Կատեգորիա:Լիտվացի գրողներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Հայրենական մեծ պատերազմի մասնակիցներ
Կատեգորիա:Խորհրդային պատմվածքագիրներ
Կատեգորիա:Խորհրդային մանկագիրներ
Ռուսաստանի նկարիչների միության ցուցասրահ (Տագանրոգ)

**Ռուսաստանի նկարիչների միության Տագանրոգի բաժանմունքի ցուցասրահ** (), գեղարվեստական ցուցադրական կենտրոն ՌԴ Ռոստովի մարզի Տագանրոգ քաղաքում։

## Ստեղծման պատմություն
Ցուցասրահը ստեղծվել է 1974 թվականին՝ ԽՍՀՄ նկարիչների միության Տագանրոգի բաժանմունքի գեղարվեստական արվեստանոցների հիման վրա։ Հասցեն` Հունական փողոց, 48։ Գտնվում է Հունական փողոցի և Դոբրոլյուբովի նրբանցքի անկյունում 1974 թվականին կառուցված հինգհարկանի բնակելի շենքի առաջին հարկում։ Այս նույն տարածքում տեղակայված են նաև Ռուսաստանի նկարիչների միության Տագանրոգի բաժանմունքի վարչությունը և միության անդամների արվեստանոցները։

Բացի նկարիչների միության Տագանրոգի բաժանմունքի ամենամյա ավանդական խմբային գարնանային և աշնանային հաշվետու ցուցահանդեսներից, այս դահլիճում անցկացվում են տարբեր թեմատիկ ցուցահանդեսներ, ինչպես նաև տագանրոգցի արվեստագետների անհատական ցուցահանդեսներ։

Ցուցասրահում ներկայացվող և ներկայացված արվեստագետների մեջ են Լեոնիդ Ստուկանովը, Վլադիմիր Դմիտրիևը, Նատալյա Դուրիցկայան, Նիկոլայ Լիվադան, Վասիլի Օռլովը, Վյաչեսլավ Ուշենինը, Օլեգ Խասլավսկին, Վլադիմիր Վելտմանը, Վլադիսլավ Պրոտոպոպովը, Ռոման Կոստը, Յուրի Հակոբյանցը և շատ ուրիշներ։

## Առավել հայտնի ցուցահանդեսներ
* 2017` «Գրաֆից հետո». Լեոնիդ Ստուկանովի հիշատակին
* 2016` «Մետաղի բնությունը». Ռոման Կոստ
* 2013` «Օլեգ Խասլավսկի»
* 2010` «Լեոնիդ Ստուկանով։ Վյաչեսլավ Ուշենին։ Վիկտոր Պալկո»
* 2008` «Նեֆրիտե արև»։ Վլադիսլավ Պրոտոպոպով
* 2007` «Չինական մեծ լուսին»։ Վլադիսլավ Պրոտոպոպով

## Ծանոթագրություններ

Կատեգորիա:1974 հիմնադրումներ Ռուսաստանում
Կատեգորիա:1974 հիմնադրված թանգարաններ
Կատեգորիա:Տագանրոգ
Թուրքիայի սահմանադրական պատմություն

::*Այս հոդվածը [[Թուրքիա]]յի սահմանադրական պատմության մասին է։ Տե՛ս նաև [[Թուրքիայի սահմանադրություն]]*

**Թուրքիայի սահմանադրական պատմություն** (), Թուրքիայի օրենքների մայր ժողովածուի՝ սահմանադրության պատմությունը։ Դարերի ընթացքում Թուրքիան ունեցել է շատ սահմանադրություններ։ Առաջին սահմանադրությունն ընդունվել է դեռևս 1876 թվականին՝ Օսմանյան կայսրության գոյության օրոք։

Երկրի սահմանադրությունը սահմանում է կառավարության ու իշխանության հիմնական սկզբունքները, իշխանության ու քաղաքացիների միջև փոխհարաբերությունները Թուրքիայում։ Ներկայիս սահմանադրությունն ընդունվել է 1982 թվականին։

Թուրքիայի սահմանադրությունն ամրագրում է, որ Թուրքիան աշխարհիկ և ժողովրդավարական պետություն է, որտեղ իշխանությունը պատկանում է ժողովրդին։ Կառավարման ձևը հանրապետական է։ Թուրք ժողովուրդն իր իշխանությունն իրականացնում է ընտրովի խորհրդարանի՝ Թուրքիայի Ազգային մեծ ժողովի միջոցով։

## Պատմություն
Թուրքական առաջին սահմանադրությունն ընդունվել է 19-րդ դարում՝ Օսմանյան կայսրությունում։ Այն վավերացվել է 1876 թվականին։ Թուրքիայի ազգային հեղաշրջումից հետո՝ 1908 թվականին երկրի գլուխ կանգնեց երիտթուրքական «Իթիհաթ վե թերաքի» կամ «միություն և առաջադիմություն» կուսակցությունը։ Նորընտիր Թուրքիայի կառավարությունը ևս որպես երկրորդ շրջանի թուրքական սահմանադրություն ընդունեց 1876 թվականի Օսմանյան կայսրության սահմանադրությունը՝ որոշ փոփոխություններ մտցնելով։

Դրան հաջորդած երկու տասնամյակներում սահմանադրությունը ավելի հաճախ է փոփոխվել։ 1921 թվականին ընդունվել է համաթուրքական երկրորդ սահմանադրությունը, որն օգտագործվել է ընդամենը երեք տարի։ Բարեփոխումների արդյունքում 1924 թվականին ընդունվել է նոր շրջանի թուրքական առաջին սահմանադրությունը, որն ուներ որոշ ժողովրդավարական տարրեր։ 1921 և 1924 թվականների սահմանադրություններն ընդունվել են Թուրքիայի առաջին նախագահ Մուստաֆա Քեմալ Աթաթուրքի կողմից։

Երկրի սահմանադրությունը հերթական անգամ փոփոխվել է 1961 թվականին՝ Երկրորդ համաշխարհային պատերազմի ավարտից հետո առաջացած արգելքները վերացնելուց հետո։ 1982 թվականին հանրաքվեի արդյունքում ընդունվել է Թուրքիայի Հանրապետության ժամանակակից սահմանադրությունը։ կսած 1982 թվականի վավերացումից՝ Սահմանադրությունը կարգավորել է Թուրքիայում մի շարք կարևորագույն փոփոխություններ։ Վերջին կարևոր բարեփոխումները կատարվել են2010 թվականին։

2011 թվականի մարտին կատարվեց փոքր փոփոխություն 59-րդ հոդվածով, որով սպորտային ֆեդերացիաներին հնարավորություն տրվեց կառավարման և սպորտային խաղերի կարգապահության վերաբերյալ որոշումներ ընդունել։ Այն ամրագրում է թուրք ժողովրդի իրավունքներն ու պարտականությունները, ինչպես նաև մարդկանց իրավունքների ու ազատությունների պաշտպանության ոլորտում պետության պարտականությունները։

Սահմանադրությունը բարեփոխվել է 17 անգամ, որոնցից երկուսը կատարվել են հանրաքվեի միջոցով՝ 2010 և 2007 թվականներին, մեկը՝ մասնակի հանրաքվեի միջոցով, 1987 թվականին։ 117 հոդվածներից 113-ը բարեփոխվել են։

## Տես նաև
* Թուրքիայի պատմություն
* Թուրքիայի Հանրապետության սահմանադրություն

## Ծանոթագրություններ

Կատեգորիա:Թուրքիայի պատմություն
Կատեգորիա:Թուրքիայի սահմանադրություն
Կատեգորիա:Օսմանյան կայսրության պատմություն
Ծովակալության արվարձան (Տագանրոգ)

**Ծովակալության արվարձան** (), նաև` *Ծովային թաղամասեր* (), անվանում, որը նախկինում կիրառվել է Ռուսաստանի Դաշնության Ռոստովի մարզի Տագանրոգ քաղաքի ձկնավերամշակող գործարանի ավազոտ ափի տարածքի և այն վայրի վերաբերյալ, որտեղ հատվում էին Նեկրասովի նրբանցքը և Պուշկինի ու Շևչենկոյի փողոցները։

## Պատմություն
1775 թվականի դեկտեմբերի 4-ի դրությամբ, ըստ վավերագրական աղբյուրների, Տագանրոգ քաղաքում արդեն գործում էր Ծովակալությունը։ Եկատերինա II-ի կառավարման ժամանակ ցամաքալեզվակի տարածքում արդեն գործել է 20 հնոցով դարբնոց։ Հարևանությամբ եղել են փականագործական և լապտերային արհեստանոցներ։

Ծովակալության արվարձանում բնակվում էին ծովայինների կանայք, ձկնորսները, նավաշինական գործարանի բանվորները։ Ծովակալության արվարձանում կառուցվել էին նաև հատուկ մարագներ և այլ շինություններ, որոնք օգտագործվել են պաշարների, թնդանոթային հաստոցների և ճոպանասարքի պահպանման համար։ Զառիթափի վերևում գտնվել են մակույկների արհեստանոցներ, որոնք նախատեսված էին մակույկների և որոշ այլ տեսակի ծովային նավերի պահպանության համար։ Կային հատուկ տարածքներ անտառը պահելու համար։ Գոյություն է ունեցել հատուկ առագաստային արհեստանոց, որտեղ նախատեսված էին մառաններ ծովային սննդամթերքի համար։ Զառիվայրից ձախ կառուցվել էր գլխավոր հրամանատարի տունը, աջ կողմում գտնվում էին նավահանգստային գրասենյակը, փորագրելու արհեստանոցը, հաուպտվախտը և պահակատնակը։

## Ծանոթագրություններ

Կատեգորիա:Տագանրոգ
Կատեգորիա:Տագանրոգի տեսարժան վայրեր
Թեղուտի պատմության և մշակույթի անշարժ հուշարձանների ցանկ (այլ կիրառումներ)

**Թեղուտի պատմության և մշակույթի անշարժ հուշարձանների ցանկ**, կարող է վերաբերել՝
* Թեղուտի պատմության և մշակույթի անշարժ հուշարձանների ցանկ - Լոռու մարզի Թեղուտ գյուղի պատմության և մշակույթի հուշարձանների ցանկը
* Թեղուտի պատմության և մշակույթի անշարժ հուշարձանների ցանկ - Տավուշի մարզի Թեղուտ գյուղի պատմության և մշակույթի հուշարձանների ցանկը
Տագանրոգի փոստատուն

**Տագանրոգի փոստատուն** (), նաև` *Դավիդովիչների բանկիրային տուն* (), XX դարի սկզբի մշակութային ժառանգության օբյեկտ ՌԴ Ռոստովի մարզի Տագանրոգ քաղաքում։ Շենքը ստեղծվել է մոդեռն ոճով։ Հասցեն` Ֆրունզեի փողոց, 38։

## Պատմություն
Ժամանակակից գլխավոր փոստատան շենքը կառուցվել է 1911 թվականին՝ բանկիր Ա. Ա. Դավիդովիչի կարգադրությամբ։ Որպես հիմնական շինանյութ օգտագործվել է աղյուսը։ Շինության առաջին հարկը հատկացված էր «Է. Ֆաչինի և ընկ.» բանկի գրասենյակին, որի բացումը տեղի է ունեցել 1912 թվականի հունվարի 20-ին։ Այդ գրասենյակի հիմնադիրը եղել է Էմանուիլ Կարլովիչ Ֆաչինին։ Շենքին փակցված էր «Է. Ֆաչինի և ընկ. բանկիրային տուն» ցուցանակը։ Նույն` 1912 թվականին, բանկիրային տան երկրորդ հարկում սկսել է գործել փոստահեռագրային գրասենյակը։ Նախկինում այն գտնվում էր քաղքենի Սկուրիչի տանը Հունական փողոցում։ Այդ շենքը չի հասել մինչև մեր օրերը։ Երբ շենքն ազգայնացվել է, առաջին և երկրորդ հարկերում սկսել է գործել Տագանրոգի կապի հանգույցը։ 1981 թվականին կորսվել են շենքի պատշգամբները։ Տան ավելի քան հարյուրամյա պատմության ընթացքում հիմնանորոգում չի իրականացվել, և, այնուամենայնիվ, շենքը շարունակում է մնալ լավ վիճակում։

## Նկարագրություն
Շինությունը սվաղված չէ։ Ճակատը կառուցված է դեղին և մոխրագույն աղյուսներից։ Գլխավոր մուտքը զարդարում է կամարաձև քիվը։ Մոդեռն ճարտարապետական ոճին բնորոշ տարրեր են պատշգամբային վանդակաճաղերը։ Այժմ դրանք հարթ ձևի քիվապատի վանդակաճաղերն են։

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Մադրասի ռմբակոծում

**Մադրասի ռմբակոծումը** գերմանական «Էմդեն» հածանավի կողմից տեղի է ունեցել 1914 թվականի սեպտեմբերի 22-ին։ Սա Առաջին համաշխարհային պատերազմի բախումներից մեկն էր։

## Նախապատմություն
1914 թվականի օգոստոսի 14-ին «Էմդեն» հածանավն առանձնանալով արևելաասիական հածանավային էսկադրայից ուղևորվեց դեպի Հնդկական օվկիանոս։ Սեպտեմբերի սկզբից նա Բենգալյան ծոցի առևտրական նավերի հաջող որս սկսեց։ Սեպտեմբերի 18-ին ափամերձ կայանների խոսակցությունների գաղտնալսումից հասկանալով, որ տարածքում տեղակայված են բրիտանական ռազմածովային ուժեր, կապիտան ֆոն Մյուլերը որոշում է այլ տեղ հարված հասցնել։

## Ռմբակոծություն

Սեպտեմբերի 22-ի երեկոյան «Էմդենի» վրա տեղադրվեց կեղծ չորրորդ փողը և հածանավը ուղևորվեց Մադրասի նավահանգիստ։ Ժամը 2100-ին, 3 կմ հեռավորությունից, հածանավը սկսեց ռմբակոծել «Բիրմայան նավթային ընկերության» նավթի պահեստները։ Նավթաբազայի այրվելուց հետո միայն կրակն ուղղեց դեպի քաղաք և նավեր։ Ժամը 2200-ին կրակին պատասխանեցին ափամերձ մարտկոցները, գերմանացիներն անջատելով լուսարձակները կարողացան անվնաս հեռանալ նավահանգստից։ «Էմդեն»-ի ավագ սպա Հելմուտ ֆոն Մյուկեն իր հուշագրություններում գրել է.

## արդյունքներ

Չնայած այն հանգամանքի, որ հարձակումը չի հանգեցրել մեծ նյութական կորուստների, նա ունեցել է հսկայական բարոյահոգեբանական նշանակություն։ Տեղի բնակչության շրջանում Մեծ Բրիտանիայի հեղինակությանը լուրջ վնաս է հասցվել։

## Աղբյուրներ

А.Больных «Морские битвы Первой мировой: На океанских просторах», — Москва: издательство «Аст», 2000. ISBN 5-17-004429-1

## Ծանոթագրություններ

Կատեգորիա:Մեծ Բրիտանիայի ճակատամարտեր
Վսեվոլոդ Նեկրասով

**Վսեվոլոդ Նեկրասով** (, ), ռուս բանաստեղծ, քննադատ, գրականագետ։

Ծնվել է 1934 թվականին Մոսկվայում։ Սովորել է Մոսկվայի պետական մանկավարժական ինստիտուտի բանասիրական ֆակուլտետում։

1950-60-ական թվականներին Յան Սատունովսկու, Հենրիխ Սապգիրի և այլոց հետ մտնում է բանաստեղծների ու նկարիչների «լիանոզովյան դպրոցի» խմբի մեջ։ Խորհրդային տարիներին հրապարակել է սակավաթիվ մանկական բանաստեղծություններ, իսկ Արևմուտքում տպագրվում էր 1960-ականներից։ Հայրենիքում Նեկրասովի գործերը սկսեցին հրապարակվել 1989 թվականից, որից հետո լույս են տեսել նրա բանաստեղծությունների 7 ժողովածուները։ Նա ժամանակակից ռուսական տեսողական պոեզիայի հիմնադիրներից է։ Նրա բանաստեղծությունները թարգմանվել են եվրոպական հիմնական լեզուներով։

Մահացել է 2009 թվականին։

## Վսեվոլոդ Նեկրասովը հայերեն
* «Կա Ազատություն...»; «իսկ պայծառ է այնպես...»; Թվային բանաստեղծություն; «զուգագուլպաներ...»; «Նորություն...»; «ապրել որպես պատճառ ապրել...»; «մութ է...»; «Էհ դու...»; «մեռիր...»; «ինչ անակնկալ...»; «էլ ինչ կաթ...»; «ահա կասեն...»; «ուզում եմ Աստծուց խելոք լինել...»; «դեռ քիչ է...»; «ինչ էլ լինի օգնես...»; «Կանգնիր...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 223-231։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս գրականագետներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուս քննադատներ
Ասյա Շնայդերման

**Ասյա Շնայդերման** (, ), ռուս բանաստեղծուհի, արձակագիր, թարգմանիչ, նկարչուհի։

Ծնվել է 1968 թվականին Լենինգրադում։ Ավարտել է Գերցենի անվան համալսարանը։ Ուսանել է արվեստի պատմություն և անգլերեն։ Ներկայումս աշխատում է Սանկտ-Պետերբուրգի քաղաքային գրադարանում։

## Ասյա Շնայդերմանը հայերեն
* «Խցանաձև արևը ճոճվում է...»; «Անանուն...»; «գորշ կատուն...»; «Ես փափագում եմ...»; «Ինչի՞ս է պետք Երկիրն ավետյաց...»; «Խոնավ քաղաքը փռված է մեր տակ...»; «Մի՞թե բարձրուղեշ քարե աշտարակը...»; «Հատկապես աշխարհում...»; «Իմ պապերը...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 233-243։ Թարգմ.՝ Հրանտ Ալեքսանյան։

## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:Ռուս թարգմանիչներ
Կատեգորիա:Ռուս նկարիչներ
Դժոխքից դժոխք

**Դժոխքից դժոխք** (, , ), ռուս-բելառուսա-գերմանական գեղարվեստական ֆիլմ՝ նկարահանված 1996 թվականին ռեժիսոր Դմիտրի Աստրախանի կողմից։ Բելառուսի կողմից ֆիլմը առաջադրվել է որպես «Օսկարի» 69-րդ մրցանակաբաշխության ներկայացման թեկնածու «Օտարալեզու լավագույն ֆիլմ» անվանակարգում, սակայն չի ընտրվել։

## Սյուժե
Ֆիլմում ներկայացվում է երկու երիտասարդ ընտանիքների պատմությունը, որոնցից մեկը հրեաներ են, մյուսը՝ լեհեր։ Լեհերի ընտանիքը երեխա չունի, իսկ հրեաներն ունեն մեկ դուստր։ Երբ գերմանացիները հրեաներին ուղարկում են համակենտրոնացման ճամբարներ, լեհերի ընտանիքը թաքցնում է նրանց դստերը։

Պատերազմի ավարտից հետո աղջկա ծնողներն անսպասելիորեն վերադառնում են։ Հայրը, որին հաջողվել էր փախչել մահվան ճամբարից, կռվել էր պարտիզանական ջոկատի կազմում և այժմ նշանակվում է քաղաքի ոստիկանության ղեկավար։ Հրեաների նախկին տները զբաղեցվել են լեհերի կողմից, աղջիկը համոզված է, որ ինքը լեհ է և չի ընդունում իր իսկական ծնողներին։ Միևնույն ժամանակ լեհերի վերաբերմունքը մահվանից փրկված ու վերադարձած քիչ թվով հրաների նկատմամբ ծայրահեղ բացասական է և վերաճում է կոտորածի։

## Ստեղծման պատմություն
Ֆիլմը նկարահանվել է իրական դեպքերի հիման վրա, որ տեղի են ունեցել Լեհաստանի Կելցե քաղաքում 1946 թվականի հուլիսի 4-ին։ Ֆիլմի գաղափարն ու վերնագիրն առաջարկել է կինոպրոդյուսեր Արթուր Բրաուները, որը մասնակցել է ավելի քան 200 ֆիլմի ստեղծման (այդ թվում է նաև «Եվրոպա, Եվրոպա» ֆիլմը)։

Zman.com կայքին տված հարցազրույցում ռեժիսոր Դմիտրի Աստրախանը պատմել է, որ Բրաուների առաջարկած՝ լեհ սցենարիստի սյուժեի հիմնական գաղափարն այն էր, որ կոտորածի հրահրողը եղել է ԽՍՀՄ Պետական անվտանգության կոմիտեն։ Դմիտրի Աստրախանն այդ սյուժեն համարել է պարզունակ և մշակել այն։ Նա ասել է, որ իր համար «կարևոր է ցույց տալ թշնամության «մեխանիկան», այն, թե ինչպես են սովորական մարդիկ մի ակնթարթում վերածվում գազանների»։ Նա չի իդեալականացնում հրեաներին, բայց կարծում է, թե ոչ մի հակասություն չի կարող պատճառ դառնալ կոտորածների կամ զանգվածային սպանությունների համար։

## Դերերում

 

## Մրցանակներ և անվանակարգեր
Ֆիլմը ներկայացվել է «Ոսկե գլոբուս» մրցանակի և արժանացել «Կինոտավր» փառատոնի մրցանակի «Տղամարդու լավագույն դերակատարման համար» անվանակարգում։

## Ծանոթագրություններ

## Արտաքին հղումներ
* 
* «Դժոխքից դժոխք» ֆիլմը  «Энциклопедия отечественного кино» կայքում 
* 

Կատեգորիա:1990-ականների ռուսերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բելառուսական դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմաներեն ֆիլմեր
Կատեգորիա:Ռուսական դրամա ֆիլմեր
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1941 թվականին
Կատեգորիա:1990-ականների գերմաներեն ֆիլմեր
Բուլղարական սփյուռք

[thumb|right|300x300px|[Բուլղարացիներ Հունաստանում]]
**Բուլղարական սփյուռք** (), Բուլղարիայի Հանրապետության սահմաններից դուրս ապրող բուլղարացիների ստեղծած համայնքների ընդհանուր անվանումը։

Ըստ 2011 թվականի մարդահամարի տվյալների՝ Բուլղարիայի սահմաններից դուրս ապրում է ավելի քան 2 միլիոն բուլղարացի։ Բուլղարացիների շրջանում արտագաղթի ցուցանիշը կտրուկ աճել է 1989 թվականին՝ Կենտրոնական և Արևելյան Եվրոպայի երկրներում կոմունիստական կարգերի փլուզումից հետո։ Այս շրջանում ավելի քան մեկ միլիոն բուլղարացիներ լքել են երկիրը՝ արտագնա աշխատանքի մեկնելով։ Մեծ մասամբ նրանք փորձում էին ապաստան գտնել Ամերիկայի Միացյալ Նահանգներում՝ կանաչ քարտի միջոցով։

Բացի Միացյալ Նահանգներից, մեծ թվով բուլարացիներ հաստատվեցին նաև Հյուսիսային Ամերիկայի մյուս գերտերությունում՝ Կանադայում։ Մյուսները տարածվեցին ամբողջ Եվրոպական Միությունում։ Առաջին բուլղարական համայնքները ստեղծվեցին այնպիսի երկրներում, ինչպիսիք էին Հունաստանն ու Իսպանիան։ Արտագաղթը կանգ առավ այն բանից հետո, երբ 2007 թվականին Բուլղարիան դարձավ Եվրամիության անդամ պետություն։ Մեծ թվով բուլղարացիներ վերադարձան հայրենիք։

1990-ականներին բուլղարացիների մեծ ներհոսքը դեպի ԵՄ և Հյուսիսային Ամերիկա կապված էր մեծ մասամբ նաև կրթության հետ։ Հետագայում բուլղարական խոշոր համայնքներ ստեղծվեցին նաև Եվրոպայի այլ երկրներում՝ Գերմանիայում, Մեծ Բրիտանիայում, Ֆրանսիայում, Ավստրիայում, Բելգիայում և Կիպրոսում։ Բացի Եվրոպայից բուլղարացիները հաստատվել են նաև Ավստրալիայում, Նոր Զելանդիայում, Հարավային Ամերիկայում (հատկապես Բրազիլիայում և Արգենտինայում), Թուրքիայում, Հարավաֆրիկյան Հանրապետությունում և անգամ Արաբական Միացյալ Էմիրություններում։

## Թվաքանակ

## Տես նաև
* Հունական սփյուռք
* Հայկական սփյուռք

## Ծանոթագրություններ

Կատեգորիա:Բուլղարական սփյուռք
Պրեչ Զոգայ

**Պրեչ Զոգայ** (, ), ալբանացի բանաստեղծ, գրող, լրագրող, ինչպես նաև պետական և հասարակական գործիչ։

## Կենսագրություն և կարիերա
Պրեչ Զոգայը ծնվել է 1957 թվականի դեկտեմբերի 5-ին ալբանական Լեժա քաղաքում։ Տիրանայի համալսարանում ուսանել է ալբաներեն և ալբանական գրականություն: Որպես լրագրող աշխատել է հրատարակչատանը։ Համագործակցել է «Drita», «Koha Jone», «Shekulli», «Republika», «Spekter և Nentori» ամսագրերի հետ։

1990 թվականին Պրեչը դառնում է ալբանական դեմոկրատական ընդդիմության ականավոր գործիչներից մեկը և ամենաակտիվ հակակումունիստական ելույթներ վարողը հընթացս 1990-ից 1991 թվականները։ Հենց այդ ժամանակ էլ Զոգայն ընտրվում է Ալբանիայի ժուռնալիստների ասոցացիայի նախագահ։

1991 թվականի հունիսիսն նա դարձավ Մշակույթի առաջին նախարարը, ով կոմունիստ չէր։ Մեկ տարի անց Սալի Բերիշայի հետ կոնֆլիկտ ունենալուց հետո լքում է նախարարի աթոռը և ընտրվում Դեմոկրատական ալյանս կուսակցության գլխավոր քարտուղար։

2000 թվականին որոշ ժամանակով Պրեչ Զոգայը դառնում է նախարար առանց մանդատի Իլիր Մետայի կառավարությունում։ Այսօր նա Ալբանիայի ազգային ժողովի երեսփոխան է։

## Ստեղծագործական կյանք
Պրեչ Զոգայի ստեղծագործությունները լույս աշխարհ ընծայվել սկսեցին 1991 թվականից։ Զոգան հեղինակ է բանաստեղծությունների ժողովածուների, չափածո արձակ ստեղծագործությունների։ 2015 թվականին հրատարակում է հիշողությունների գիրք՝ «Fillimet», որտեղ խոսվում է իր քաղաքական գործունեության պատմության մասին։

Բանաստեղծի գրվածքները թարգմանվել են ֆրանսերեն և իտալերեն։

## Ընտիր ստեղծագործություններ
## Պոեզիա
* *Qielli i gjithkujt*, Tirana 1991.
* *Këmbësor në qiell*, Tirana 1994.
* *Kalimi*, Tirana 1999.
* *Pas Erës së Re*, Tirana 2004.
* *Gjalle une pashe*, Tirana 2008.
* *Ngjarje në tokë*, Tirana 2011

## Արձակ
* *Shetitorja*, Tirana 1990.
* *Pa histori*, Tirana 1993.
* *Paradhoma e nje presidenti*, Tirana 2001.
* *Kufiri*, Tirana 2007

## Հիշեղությունների գիրք
* *Nga hiri*, Tirana 2003.
* *Fillimet*, Tirana 2015.

## Ծանոթագրություններ

## Գրականություն
* *Gazetare dhe publiciste shqiptare. Fjalor enciklopedik*, red. Sejdin Cekani, Tirana 2005, ISBN 99943-678-5-4

## Արտաքին հղումներ
* Преч Зогај
* Сайт, посвящённый албанской литературе 

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Ալբանացի գրողներ
Կատեգորիա:Ալբանացի լրագրողներ
Կատեգորիա:Ալբանացի հասարակական գործիչներ
Կատեգորիա:Ալբանիայի խորհրդարանի պատգամավորներ
Կատեգորիա:Ալբանիայի նախարարներ
Կատեգորիա:Բանաստեղծներ այբբենական կարգով
Կատեգորիա:Պետական գործիչներ
Կատեգորիա:Տիրանայի համալսարանի շրջանավարտներ
Վերա Պավլովա

**Վերա Պավլովա** (, աղջկական ազգանունը՝ *Դեսյատովա*, ), ռուս բանաստեղծուհի։

Ծնվել է 1963 թվականին։ Ավարտել է Գնեսինների անվան երաժշտական ակադեմիայի երաժշտության պատմության բաժինը։ Աշխատել է Շալյապինի տուն-թանգարանում որպես զբոսաշրջավար, հրատարակել երաժշտագիտական էսսեներ, 10 տարի երգել է եկեղեցական երգչախմբում։

Բանաստեղծություններ սկսել է գրել 20 տարեկանում, դստեր ծննդից հետո։ Նա ճանաչման է արժանացել «Սեգոդնյա» թերթում հրապարակված 72 բանաստեղծությունների շարքով։

Ապրում է Մոսկվայում։

## Վերա Պավլովան հայերեն
* «Մեղքերիս թողություն եմ տալիս...»; «Ինչպես Մարիամը, ինչպես Ժաննան...»; «Առավոտ շուտ մայրիկը շտապեց գործի...»; «Բռնվեցի՞ր, բարեկամս։ Վանդակում ես...»; «Կաշվից դուրս եմ գալիս, որ քեզ մաշկով զգամ...»; «Մոմը վառվում է սեղանի վրա...»; «Ինձ նկարիր զրահակիր...»; «Ես քո հուշարձանն էի...»; «Նստես գետափին...»; «և ամեն օր...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 245-253։ Թարգմ.՝ Ներսես Աթաբեկյան։

## Ծանոթագրություններ

Կատեգորիա:Ռուս բանաստեղծուհիներ
Կատեգորիա:Ռուս կին գրողներ
Կատեգորիա:20-րդ դարի ռուս բանաստեղծներ
Կատեգորիա:20-րդ դարի կին գրողներ
Կատեգորիա:Ռուս բանաստեղծներ
Կատեգորիա:Բանաստեղծներ այբբենական կարգով
Կատեգորիա:Ռուս երաժշտագետներ
Կորչա (գարեջուր)

**Կորչա** (Birra Korça), ալբանական գարեջրագործական ընկերություն, ինչպես նաև համանուն ապրանքանիշ և գարեջրի տեսակ։ Արտադրվում է Ալբանիայի Կորչա քաղաքում 1928 թվականից։ Ընկերությունը 2004 թվականից հանդիսանում է IHB group կազմակերպության դուստր ընկերությունը։ Ըստ ծավալների Ալբանիայում արտադրվող երրորդ գարեջրագործական ընկերությունն է։

## Պատմություն
Գարեջրատունը հիմնադրվել է Կորչա քաղաքում 1928 թվականին իտալական ներդրող Ումբերտո Ումբերտիի (*Umberto Umberti*) և ալբանական ներդրող Սելի Մբորիայի (*Selim Mboria*) կողմից։ Ստեղծված ընկերության նախնական կապիտալը կազմել է ։ Արտադրական հզորությունը կազմել է տարեկան , արտադրվել է էլ (Ale), մուգ գարեջուր, «Kristal» շշալցված ջուր և սառույց։

Երկրորդ համաշխարհային պատերազմից հետո և 1946 թվականի հունվարի 11-ին Ալբանիայում կոմունիստական ռեժիմի հաստատումից հետո գարեջրատունը դարձել է ալբանական պետության սեփականությունը։ Հաջորդող քսան տարիների ընթացքում այն մի քանի անգամ վերանորոգվել է (1955, 1957 և 1965), ամեն անգամ ավելացնելով արտադրության ծավալները։ 1994 թվականի ապրիլին երկրում քաղաքական իշխանափոխությունից, սոցիալական իրավիճակի փոփոխություններից և շուկայի ազատականացումից հետո, «Կորչա» գարեջրատունը  աճուրդով վաճառվել է մի խումբ գործարարների։

2004 թվականին գարեջրատունը գնել է գործարար Իրֆան Հիսենբելուն (*Irfan Hysenbelliu*), որը «Բիրա Կորչա ՍՊԸ» («Birra Korça LLC») նախագահն է, IHB Group-ի գլխավոր տնօրենը։ Նա ներդրել է  գործարանը վերակառուցելու և վերազինելու համար։ Գարեջրի գործարանը ենթարկվել է տեխնոլոգիական և ճարտարապետական փոփոխություննների, օգտագործելով նորագույն չեխ և իտալական տեխնոլոգիաները, արտադրելով  գարեջուր, որը տասն անգամ գերազանցում է հին գարջրագործարանի ծավալներին։ Գարեջրի արտադրության համար օգտագործվում է Մորավա լեռան ջրի բնական աղբյուրները

Կորչա քաղաքում օգոստոսին անցկացվում է ամենամյա գարեջրի  ավանդական փառատոն, որը կազմակերպվում է տեղական նույն գարեջրագործական գործարանի կողմից և տարածաշրջանի ամենամեծ միջոցառումն է

## Ապրանքանիշեր
աջից|մինի|280x280փքս|Գարեջրագործարանի շենքը` կից բարով
«Կորչա» ապրանքանիշի գարեջուրը ներառում է ճերմակ էլ` 4,8 – 5.0%  ալկոհոլի պարունակությամբ և մուգ էլ`  5,0 – 5,2 %  ալկոհոլի պարունակությամբ։ Վաճառվում է  և  շշալցմամբ, ինչպես նաև  և  տակառիկներով։

## Մրցանակներ
Գարեջուրն իր բարձր որակի համար արժանացել է մի շարք պարգևների։ Ընդ որում, առաջինը ստացել է գարեջրի արտադրության ձևավորման առաջին տարում` 1928 թվականին Սալոնիկում (Հունաստան)։ 2007 թվականին Լոնդոնում ընկերությունն արժանացել է *Quality Crown Award * որակի միջազգային մրցանակի։ 2009 թվականին Ֆրանկֆուրտում ձեռնարկությանը շնորհվել է *International Arch of Europe Award* մրցանակ անվանակարգում, որտեղ մրցում էին   գարեջրագործական ձեռնարկություններ։ «Կորչա» արտադրանքը լայն տարածում ունի Ալբանիայում և արտահանվում է արտասահման, այդ թվում ԱՄՆ (2011), որտեղ այն հայտնի է Մասաչուսեթս նահանգում։ «Կորչա» կազմակերպությունն արժանացել է  ISO 22000 հավաստագրի, որը սննդի արդյունաբերության միջազգային ստանդարտ է հանդիսանում։

## Ծանոթագրություններ

## Արտաքին հղումներ
* Պաշտոնական կայք (ալբ.)
Ref-sqRef-sq
* Ինչով է Կորչա քաղաքը գրավում գարեջրի սիրահարներին 

Կատեգորիա:1928
Կատեգորիա:Ալբանիա
Կատեգորիա:Ալկոհոլային խմիչքներ
Կատեգորիա:Ընկերություններ այբբենական կարգով
Միգենի

**Միգենի** (իսկական անունը **Միլոշ Գերգ Նիկոլա**) (, , ), ալբանացի բանաստեղծ, գրող հրապարակախոս։

## Կենսագրություն
Միլոշ Գերգ Նիկոլան ծնվել է 1911 թվականի հոկտեմբերի 13-ին ալբանական Շկոդեր քաղաքում՝ ալբանականացված սերբախորվաթական ընտանիքում։ Սովորել է Շկոդերի սերբալեզու դպրոցում։ Ավելի ուշ ուսումը շարունակել է ներկայիս Մակեդոնիայի տարածքում գտնվող Բիտոլա քաղաքի գիմնազիայում։ Ավարտելուց հետո, 1927 թվականից 1932 թվականներին սովորել է ուղղափառ հոգևոր ճեմարանում։ Միլոշն ուսումնասիրել է հին սլավոներեն, ռուսերեն, ֆրանսերեն, հունարեն, լատիներեն և կարող էր բոլոր վերոնշյալ լեզուներով կարդալ բնագրեր։

Ալբանիա վերադառնալուց հետո հրաժարվում է քահանա դառնալու մտքից և սկսում է ուսուցչությամբ զբաղվել գյուղական դպրոցում։

Հիվանդացել է տուբերկուլոզով։ Բուժման կուսեր է անցել Հունաստանի և Հյուսիսային Իտալիայի առողջարաններում, սակայն ապարդյուն։

Միլոշ Նիկոլան իր մահկանացուն կնքել է իտալական հոսպիտալներից մեկում՝ 26 տարեկան հասակում 1938 թվականի օգոստոսի 26-ին։

Նրա աճյունը Ալբանիա է տեղափոխվել 1956 թվականին։

## Ստեղծագործական կյանք
Միգենին բանաստեղծությունների և պատմվածքների հեղինակ է, որոնցում արտացոլված է Եվրոպայի մտավորականների կյանքն ու տառապանքը։ Նա համարվում է Ալբանիայի ժամանակակից գրականության հիմնադիրներից մեկը։ Կոմունիստական իշխանությունները Միգենիին համարում էին պոեզիայում սոցիալիստական ռեալիզմի ծիծեռնակներից մեկը։

Իր կարճատև կյանքի ընթացքում գրողը ստեղծել է քսանչորս կարճ էսսե, որոնք տպագրվել են 1933 թվականից 1938 թվականներին։ Իր ստեղծագործությունները ստորագրել է Միգենի ծածկանունով (**Mi**llosh **Gj**ergj **Ni**kolla):

Նրա 35 բանաստեղծություններից բաղկացած ժողովածուն լույս տեսավ 1936 թվականին՝ «Vargjet e lira» անվանումով։ Հեղափոխական թեմատիկա արծարծելու պատճառաբանությամբ գրքի ամբողջ տպաքանակը գրաքննության ենթարկվեց և բռնագրավվեց Ահմետ Զոգուի վերահսկողությամբ։ 
մինի|Շկոդա քաղաքի գլխավոր թատրոնը կոչվում է Միգենիի անունով

## Հիշատակ
* Բանաստեղծի անունով է կոչվում Շկոդա քաղաքի գլխավոր թատրոնը։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Midjeni 
* Migjeni (Millosh Gjergj Nikolla). ''Free Verse'', Dukagjini, Peja 2001
* Wybór dzieł Migjeni w języku albańskim

Կատեգորիա:20-րդ դարի բանաստեղծներ
Կատեգորիա:Ալբանացի բանաստեղծներ
Կատեգորիա:Ալբանացի գրողներ
Կատեգորիա:Ալբանացի մանկավարժներ
Կատեգորիա:Բանաստեղծներ այբբենական կարգով
Կատեգորիա:Գրական կեղծանուններով հայտնի հեղինակներ
Կատեգորիա:Տուբերկուլոզից մահացածներ
Հելենա Կադարե

**Հելենա Կադարե** (, ), ալբանացի բանաստեղծուհի, նովելների ու պատմվածքների հեղինակ։

## Կենսագրություն և կարիրերա
Հելենա Կադարեն ծնվել է 1943 թվականին ալբանական Վլորա քաղաքում։ Ավարտել է Տիրանայի համալսարանը։ Աշխատանքային գործունեությունը Հելենան սկսել է ծավալել թերթերի խմբագրություններում և հրատարակչություններում։ Առաջին ալբանացի կինն է, ով հրատարակել է վեպ ալբաներենով։ Այդ վեպը կոչվում է «Ծանր ծնունդ» (*Një lindje e vështirë*,  1970 թվական)։

1990 թվականից, ամուսնու հետ համատեղ, ով հայտնի գրող Իսմայիլ Կադարան է, տեղափոխվում են բնակության Ֆրանսիայի մայրաքաղաք Փարիզ։

Հելենա Կադարեն զբաղվում է նաև թարգմանական գործունեությամբ. հիմնականում ֆրանսերենից ստեղծագործություններ է թարգմանում մայրենի ալբաներենի։

## Ընտիր ստեղծագործություններ
* *Një lindje e vështirë* («Ծանր ծնունդ»), վեպ (1970)
* *Një grua nga Tirana* («Կինը Տիրանայից»), վեպ, ISBN 99927-45-13-4 (1990), լույս է տեսել նաև ֆրանսերենով
* *Bashkëshortët* («Ամուսիններ»), роман, ISBN 99927-45-77-0 (2002)
* *Kohë e pamjaftueshme* («Ժամանակի սղություն»), վեպ, ISBN 978-99956-87-51-9 (2011)

## Թարգմանություններ
* Tanizaki Jun’ichirō: *Rrëfim i paturpshëm* (Tagebuch eines alten Narren). Doruntina, Tirana 2004
* Isaac Bashevis Singer: *Shosha* (Schoscha). Shtëpia Botuese Onufri, Tirana 2005

## Մրցանակներ
* 2011 — *Autorja e Vitit* (Ալբանիայի տարվա հեղինակ)

## Ծանոթագրություններ

## Արտաքին հղումներ
* 
*  Helena Kadare - Albanien 
* Helena Kadare  
* Helena Kadaré – ''Le temps qui manque''

Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:21-րդ դարի կին գրողներ
Կատեգորիա:Ալբանացի գրողներ
Կատեգորիա:Ալբանացի թարգմանիչներ
Կատեգորիա:Ալբանացի լրագրողներ
Կատեգորիա:Ալբանացի կին գրողներ
Կատեգորիա:Պոստմոդեռնիստ գրողներ
Կատեգորիա:Տիրանայի համալսարանի շրջանավարտներ
Կատեգորիա:Կին սցենարիստներ
Կառլ IV-ի ընտանիքի դիմանկարը

**Կառլ IV-ի ընտանիքի դիմանկարը՝**  իսպանացի նկարիչ Ֆրանցիսկո Գոյայի նկարն է, որը սկսել էր  վրձնել 1800 թվականին և ավարտել 1801 թվականի ամռանը։  Այն խմբային նկար է, որում պատկերված են Իսպանիայի թագավոր Կառլ 4-րդը իր ընտանիքի հետ՝ բնական մեծությամբ, ովքեր շինծուաբար թանկանոց զգեստներ էին  հագել և կրում էին բազմաթիվ զարդեր։

Նկարը ունի բացահայտ համադրություններ Վելասկեսի «Լաս Մենինաս»-ի  հետ՝  թագավորական կերպարների ճշմարտանման և բնական պատկերման մեջ։ Սակայն, ի տարբերություն Վելասկեսի նկարի պալատական ինտերիերի ջերմ մթնոլորտին, «Դիմանկարի» կահավորվածությունը պայմանական է և միմիայն բեմ է ծառայում  գործող անձանց անգթաբար ցուցադրության համար, կատարված ամենայն ճշտությամբ, այնպես որ դիտորդից չի թաքցվում ոչ արտաքին թերությունները, ոչ նրանց խառնվածքի առանձնահատկությունները։ Ինչպես և Վելասկեսը «Լաս Մենինաս»-ում, Գոյան խառնում է նկարի վրա իրեն, կարծես մի ակնթարթով կտրվելով  աշխատանքից դիմում է դիտորդին։ «Դիտեք նրանց, և դատեք նրանց ինքներդ»։

## Անձինք
# Դոն Կարլոս Մեծ (1788-1855 թթ.)՝ թագավորի երկրորդ որդին։
#  Ֆրանցիսկո Գոյա։
# Ֆերդինանտ 7-րդ (1784-1883- ական թվականներ)՝արքայի առաջին որդին։
# Մարիա Հոսեֆա Կարմելա Իսպանացի (1744-1801-ական թվականներ)՝ արքայի քույրը։
# Ֆերդինանտի ապագա կինը (նկարի ստեղծման ժամանակ հայտնի չէր, ով պետք է դառնար նրա կինը) կամ թագավորական զույգի մեռելածին դուստրը։
# Մարիա Իզաբելլա Իսպանացի (1789-1848-ական թվականներ)՝ արքայի դուստրը։
# Մարիա Լուիզա Պարմեցի (1751-1819-ական թվականներ)՝ արքայի կինը։
# Ֆրանցիսկո դե Պաուլա դո Բուրբոնվ (1794-1848-ական թվականներ)՝արքայի կրտսեր որդին.
# Կառլ 4-րդ  (1748-1819 - թվականներ)՝ արքան
# Ինֆանտ Անտոնինո Պասկուալ (1755-1817 թթ.)՝ արքայի կրտսեր եղբայրը.
# Կարլոտա Ժոակին (1775-1830 -ական թվականներ) երևում է միայն գլխի մի մասը՝ արքայի մեծ դուստրը.
# Լյուդովիկոս 1-ին, էտրուրսկների արքա (1773-1803-ական թվականներ )՝ արքայի փեսան.
# նրա որդին՝ Կառլ Լյուդովիկոս (1799-1883-ական թվականներ )՝ Պարմի ապագա դուքսը.
# նրա կինը՝ Մարիա- Լուիզա Իսպանացի (1782-1824 -ական թվականներ)՝ արքայի դուստրը։

## Ծանոթագրություններ

Կատեգորիա:Նկարներ այբբենական կարգով
Կատեգորիա:1800 նկարներ
Կատեգորիա:Ֆրանցիսկո Գոյայի նկարներ
Կատեգորիա:Պրադո թանգարանի նկարներ
Կատեգորիա:1801 նկարներ
Ալբանիայի հարկային համակարգ

**Ալբանիայի հարկային համակարգ**, Ալբանիայում իրավաբանական անձ և ֆիզիկական անձերից պետության կողմից գանձվող պարտադիր վճարներ` հարկերը, որոնք գանձվում են ինչպես համազգային, այնպես էլ համայնքային մակարդակով։ Երկրում առավել էական նշանակություն ունեցող համարվում են եկամտահարկը, սոցիալական ապահովության հարկը, շահութահարկը և ավելացված արժեքի հարկը, որոնք բոլորն էլ գանձվում են պետական մակարդակով։ Երկիրն ունի իր հարկային ծառայությունը ()։

2014 թվականի դրությամբ Ալբանիայում մտցվել է պրոգրեսիվ եկամտահարկ տոկոսադրույքերի երեք մակարդակներով։

Ավելի վաղ,  2008 թվականին Ալբանիայում հաստատվել է համամասնական հարկում տարեկան եկամուտի 10% - ի չափով։ Ավելացված արժեքի հարկը գանձվում է երկու տարբեր դրույքաչափերով. 20% ստանդարտ տոկոսադրույքով և 10% տոկոսադրույքով դեղամիջոցների համար։

Սոցիալական ապահովության և բժշկական ապահովագրության վճարները վճարվում են ըստ զբաղվածության մակարդակի և ըստ ամսական եկամտի և կազմում են 22 000-ից մինչև 95 130 լեկ։ Աշխատողները վճարում են իրենց եկամուտի 9,5% - ը, գործատուները` 15% -ը։ Բժշկական ապահովագրության համար գանձվում է դրույքաչափի  1,7% - ը  և՛ աշխատողի, և ՛գործատուի համար։ Ինքնազբաղված աշխատողներից գանձվում է 23% սոցիալական ապահովության և 7% բժշկական ապահովագրության համար։

Եկամտահարկը գանձվում է տարեկան տոկոսադրույքի 15% - ի չափով։ 8 մլն լեկից քիչ շրջանառություն ունեցող ձեռնարկություններն ազատվում են շահութահարկից։ Ձեռնարկությունը հարկ վճարում է, եթե ընկերությունը հիմնադրվել է Ալբանիայում, երկրում ունի մշտական հիմնարկ, կամ էլ այն դեպքում, եթե պետությունը վերահսկողություն է սահմանել այդ ձեռնարկության նկատմամբ։

## Ծանոթագրություններ

## Արտաքին հղումներ
http://www.al-tax.org/ 

Կատեգորիա:Ալբանիայի տնտեսություն
Կատեգորիա:Ալբանիայի քաղաքականություն
Պլովդիվի միջազգային օդանավակայան

**Պլովդիվի միջազգային օդանավակայան** կամ պարզապես **Պլովդիվի օդանավակայան** (), միջազգային օդանավակայան, որը գտնվում է Բուլղարիայի մեծությամբ երկրորդ քաղաքում՝ Պլովդիվում։

Փաստացիորեն գտնվում է Պլովդիվից 12 կմ հեռավորության վրա գտնվող Կրումովո գյուղի տարածքում։ Այս հանգամանքը պայմանավորված է նրանով, որ գյուղն ունի աշխարհագրական բարենպաստ դիրք, քանի որ մոտ է գտնվում Բուլղարիայի առողջարաններին։ Պլովդիվի օդանավակայանը շուրջօրյա ռեժիմով աշխատող օդանավակայան է։ Այն ծանրաբեռնված է հատկապես ձմեռային ամիսների ընթացքում։

Ուղևորների մեծ մասը գալիս են Մեծ Բրիտանիայից, Իռլանդիայից և Ռուսաստանի Դաշնությունից։ Պլովդիվի օդանավայականը հանդիսանում է նաև Բուլղարիայի խոշորագույն Սոֆիայի օդանավակայանի պահուստը։ Այն գտնվում է Թրակիայի ավտոմայրուղուց 150 կմ հեռավորության վրա։

## Ուղևորաշրջանառություն

## Արտաքին հղումներ
* Պլովդիվի օդանավակայանի պաշտոնական կայք 
* Բուլղարիայի քաղաքացիական ավիացիոն ադմինիստրացիա

Կատեգորիա:Բուլղարիայի օդանավակայաններ
Կատեգորիա:Պլովդիվի շենքեր և կառույցներ
Վաչե Զելա

**Վաչե Զելա** (, ), ալբանացի երգչուհի։ Երաժշտական գործունեությունն սկսել է վաղ հասակից։ 1962 թվականին Ալբանական երաժշտական փառատոնի (Festivali i Këngës) առաջին մրցանակակիր։ Ալբանիայի վաստակավոր արտիստ (1973), Ալբանիայի ժողովրդական արտիստ (1977)։ 2002 թվականին Ալբանիայի նախագահ Ալֆրեդ Մոյսիուի կողմից արժանացել է «Ազգային պատվո շքանշանի»։ Մինչև մահ՝ 2014 թվական, ապրել է Շվեյցարիայում։

## Կենսագրություն
Վաչե Զելան ծնվել է 1939 թվականին Լյուշնյայում։ Նրա երաժշտական տաղանդը դպրոցում նկատել են ուսուցիչները։ Նրա արհեստավարժությունը դրսևորվել է ոչ միայն  երաժշտության, այլ նաև նկարչության և թատրոնի մեջ։ Տասը տարեկան հասակում սկսել է երգել Մուզեքե շրջանի ժողովրդական երգերը։ Նա հաճախ երգում էր Լյուշնյայի այգիներում՝ գրավելով անցորդների ուշադրությունը։ Շուտով նա մասնակցում է քաղաքում կազմակերպված փոքրիկ համերգին, չնայած ծնողները դեմ էին դստեր ընտրած ուղուն։ Զելան մեկնում է Տիրանա՝ սովորելու հեղինակավոր արվեստի դպրոցում, բայց չի ընդունվում։ Հաճախում է Քեմալ Ստաֆա ավագ դպրոց, որտեղ սովորում է կիթառ նվագել

Զելան հանդես է եկել Զինվորական երաժշտական համույթում (), Պետական համույթում (), Երգի և պարի համույթում () :

## Պարգևներ, մրցանակներ
* «Առաջին երեխան» (ալբաներեն՝ Fëmija i parë) երգով հանդես է եկել Ալբանիայի առաջին երաժշտական փառատոնի ժամանակ և առաջինն է արժանացել մրցանակի (1962, դեկտեմբերի 28) 
* Փառատոնային արվեստի 45-րդ տարելիցին արժանացել է՝ «Երգող լեգենդ հատուկ գրան պրի» մրցանակի
* Ալբանիայի վաստակավոր արտիստ (1973)
* Ալբանիայի ժողովրդական արտիստ (1977)
* «Ազգային պատվո շքանշանի» (2002)
Արժանացել է նաև միջազգային մրցանակների՝ 
* «Ոսկե սկավառակ», «Տարվա կին», Քեմբրիջ
* «'97-'98», Անգլիա
* «Ոսկե խոսափող», Կոսովոյի մշակույթի նախարարություն

## Գրականություն
*
*

## Ծանոթագրություններ

## Արտաքին հղումներ
*muzika.albasoul.com
*

Կատեգորիա:Ալբանացի արվեստագետներ
Կատեգորիա:Ալբանացի երաժիշտներ
Կատեգորիա:Ալբանացի երգչուհիներ
Դրակուլա 3D

**Դրակուլա 3D** (), սարսափ ֆիլմ 3D ձևաչափով, որի ռեժիսորն է Դարիո Արջենտոն։ Ֆիլմը նկարահանվել է Բրեմ Սթոքերի Դրակուլա վեպի հիման վրա։ Պրեմիերան կայացել է Ֆրանսիայում 2012 թվականին մայիսի 19-ին Կաննի կինոփառատոնի ժամանակ, իսկ Չեխիայում 2012 թվականին հունիսի 30-ին Կառլովի Վարի կինոփառատոնում։

## Սյուժե
1893 թիվական Տրանսիլվանիա։ Մի գիշեր երիտասարդ սիրահարված զույգեր Միլոշը և Տանյան գաղտնի հանդիպեցին անտառում, Պասո Բորգոյին սահմանակից Կարպատներ լեռան ստորոտին։ Տունդարձի ճանապարհին նրան հետապնդում է «գաղտնի ստվերը», որը սպանում է նրան։ Այդ օրերին գյուղ է ժամանում երիտասարդ գրադարանավար Ջոնաթան Խարկերը, նրան վարձել էր կոմս Դրակուլան ազնվականների շրջանի համար։ Տանիայի մարմինը գերեզմանատնից անհետանում է։

## Դերերում
* Թոմաս Կրեչմանը - Դրակուլա
* Ռութգեր Հուաեր - Աբրահամ Վան Հելսինգ
* Ասիա Արջենտո - Լյուսի Վեստերնա
* Մարտա Գաստնի - Մինա Մուրայ
* Ունակս Ուգանդե - Ջոնատան Հակեր

## Նկարահանումներ
Ֆիլմի նկարահանումները սկսել են 2011 թվականի մայիսի 16-ին Բուդապեշտում։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:2010-ականների անգլերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2012 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Իսպանական մելոդրամա ֆիլմեր
Կատեգորիա:Իսպանական ֆիլմեր
Կատեգորիա:Իտալական թրիլեր ֆիլմեր
Կատեգորիա:Իտալական մելոդրամա ֆիլմեր
Կատեգորիա:Իտալական սարսափ ֆիլմեր
Կատեգորիա:Իտալական ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական սարսափ ֆիլմեր
Կատեգորիա:Ֆրանսիական ֆիլմեր
Ժակ Աբարդոնադո

**Ժակ Աբարդոնադո** (, ), ֆրանսիացի ֆուտբոլիստ, պաշտպան։ Նրա զարմիկն է Անդրե-Պիեռ Ժինյակը։

## Կարիերա
Ժակը սկսել է զբաղվել ֆուտբոլով «Էնդոմ» ակումբում։ 1998 թվականին տեղափոխվել է Օլիմպիկ Մարսել երիտասարդական ակումբ։ Առաջնելույթ է կատարել նոյեմբերի 10-ին նույն այդ տարում։
 
2001 թվականին տեղափոխվեց «Լորյան» ակումբը։ 2002 թվականին նրանց հետ հաղթեց Ֆրանսիայի գավաթը։ Աբարդոնադոնը չմասնակցեց Լիգայի գավաթի եզրափակիչին, որտեղ «Լորյան» զիջեց «Բորդո»-ին 3:0 հաշվով։

## Ծանոթագրություններ

## Աղբյուրներ
* Ֆրանսիայի գավաթի և առաջնության վիճակագրությունը
* 

Կատեգորիա:Բունդեսլիգայի ֆուտբոլիստներ
Կատեգորիա:Գրենոբլի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիացի ֆուտբոլիստներ
Կատեգորիա:Ֆրեժյուս Սանտ Ռաֆայելի ֆուտբոլիստներ
Մասի Օկա

**Մասի Օկա** (, Մասայորի Օկա, ), ամերիկացի և ճապոնացի դերասան։ Ռուս հանդիսատեսին հայտնի է «Հերոսները» հեռուստասերիալից՝ Հիրո Նակամուրիի դերով։

## Կյանք
Մասի Օկան ծնվել է Ճապոնիայի մայրաքաղաք Տոկիոյում։ Նրա ծնողները բաժանվել են, երբ նա 1 ամսական էր։ Նրան մեծացրել և դաստիարակել է մայրը, իսկ հորը երբեք չի տեսել։ Երբ Օկան 5 տարեկան էր, մոր հետ տեղափոխվել է ԱՄՆ։ 1997 թվականին ավարտել է Բրաուն համալսարանը։

## Անձնական կյանք
Մասի Օկան շատ լավ տիրապետում է ճապոներենին, անգլերենին և իսպաներենին։ Նա հետաքրքրվում է կենդոյով, տեսախաղերով, նաև սիրում է դիտել ռոմանտիկ կատակերգություններ, դաշնամուր նվագել և երգել։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի արվեստագետներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Բրաունի համալսարանի շրջանավարտներ
Կատեգորիա:Հեռուստատեսային դերասաններ
Կատեգորիա:Ճապոնացի դերասաններ
Նատալյա Բոգունովա

**Նատալյա Վասիլևնա Բոգունովա** (, 8 ապրիլի, 1948, Լենինգրադ, ՌՍՖՍՀ, ԽՍՀՄ – 9 օգոստոսի, 2013, Կրետե, Հունաստան), կինոյի և թատրոնի ռուս դերասանուհի։ Ճանաչում է ձեռք բերել «Մեծ դասամիջոց» () ֆիլմի շնորհիվ, որի պրեմիերան կայացել է 1973 թվականի ապրիլի 29-ին։

## Կենսագրություն
Նատալյա Բոգունովան ծնվել է 1948 թվականի ապրիլի 8-ին Լենինգրադում (ներկայում՝ Սանկտ Պետերբուրգ)։ Սովորել է Լենինգրադի Ա. Վագանովայի անվան խորեոգրաֆիայի ուսումնարանում։ 1970 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը (Բորիս Բաբոչկինի դերասանական արվեստանոց)։ 1970-1987 թվականներին եղել է Մոսսովետի անվան թատրոնի դերասանուհի, կինոյում նկարահանվել սկսել է 1963 թվականին։ 1970-ական թվականներին մասնակցել է «13 աթոռ» () հեռուստահաղորդման նկարահանումներին։

Դերասանուհուն առավել մեծ ճանաչում են բերել Ձյունանուշի դերը «Գարնանային հեքիաթ» () և Սվետլանա Աֆանասևնայի դերը «Մեծ դասամիջոց» ֆիլմերում։ 1990-ական թվականների սկզբից չի նկարահանվել։

Նատալյա Բոգունովան մահացել է սրտամկանի ինֆարկտից 2013 թվականի օգոստոսի 9-ին 66 տարեկան հասակում, երբ հանգստանում էր Կրետե կղզում։ Հրաժեշտի արարողությունը տեղի է ունեցել 2013 թվականի օգոստոսի 21-ին։ Թաղված է Վագանկովյան գերեզմանատանը։

## Ընտանիք
1968 թվականին Նատալյա Բոգունովան ամուսնացել է կինոռեժիսոր, գրող Ալեքսանդր Ստեֆանովիչի հետ։ Նրանք երեխաներ չեն ունեցել և 1974 թվականին ամուսնալուծվել են։

## Ֆիլմագրություն

### Հեռուստաներկայացումներ
# 1976 – Երեկոյան լույս – ''Բելլա

## Ծանոթագրություններ

## Արտաքին հղումներ
* Նատալյա Բոգունովան «Кумиры» հեռաուստահաղորդումում  (30 սեպտեմբերի, 2003 թվական)
* Наталья Богунова на сайте Актеры советского и российского кино

Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Կատեգորիա:Սրտամկանի ինֆարկտից մահացածներ
Կատեգորիա:ՎԳԻԿ-ի շրջանավարտներ
Կատեգորիա:Վագանկովյան գերեզմանատանը թաղվածներ
Սև ֆիլմ (ֆիլմ)

**Սև ֆիլմ** (), Ժելիմիր Ժիլնիկի 1971 թվականին նկարահանած վավերագրական ֆիլմ։ Հարավսլավական «Սև ալիք» շարժման ֆիլմերից է։

2016 թվականին ֆիլմը ցուցադրվել է Ոսկե ծիրան կինոփառատոնի «Հետահայաց ցուցադրություններ» ծրագրում։

## Սյուժե
Ֆիլմն անօթևան մարդկանց սոցիալական խնդիրների մասին է։ Ֆիլմի գործողությունները տեղի են ունենում 1971 թվականի հունվարի 29-ին Նովի Սադում։ Ժիլնիկը վեց անօթևան մարդկանց մի քանի օրով իր 48 մ2 տարածքով բնակարան է բերում, որտեղ ապրում է կնոջ և դստեր հետ։ Ժիլնիկը փորձում է տեսախցիկի օգնությամբ «լուծել անօթևանության խնդիրը»։ Նա խոսում է տարբեր սոցիալական ծառայությունների, սովորական քաղաքացիների, ոստիկանության հետ. բոլորն աչք են փակում այդ «խնդրի» վրա։

Ֆիլմը պատկերում է վերացական մարդասիրության թշվառությունը։ Սա անդրադարձ է անարխիստական լիբերալիզմին, կեղծ ավանգարդիզմին, սոցիալական դեմագոգիային և ձախ ֆրակցիային։ Ժիլնիկն իր ֆիլմը դիտարկում է որպես կինեմատոգրաֆիստների կողմից ուրիշների դժբախտության շահագործման օրինակ։

## Դերերում
* Լուկա Բաուեր	
* Ֆրանյա Հենդրևա
* Ալեքսանդր Լոպատին	
* Սևան Պալինկաշ	
* Ցվետա Վուլետիչ	
* Իվանա Ժիլնիկ		
* Միլիցա Ժիլնիկ	
* Միլորադ Ժիվանչև

## Նկարահանող խումբ
* Ռեժիսոր՝ Ժելիմիր Ժիլնիկ
* Սցենարի հեղինակ(ներ)՝ Ժելիմիր Ժիլնիկ
* Օպերատոր՝ Կարպո Աչիմովիչ-Գոդինա
* Հնչյունը` Դուշան Նինկով
* Մոնտաժը` Կաչա Ստեֆանովիչ

## Ծանոթագրություններ

Կատեգորիա:1971 ֆիլմեր
Կատեգորիա:Սև-սպիտակ ֆիլմեր
Կատեգորիա:Վավերագրական ֆիլմեր
Կատեգորիա:Հարավսլավական ֆիլմեր